הפירמידה הנטויה

הפירמידה הנטויה (באנגלית: Bent Pyramid) היא פירמידה נקרופוליסית אשר נבנתה בדהשור, כ-40 קילומטר מדרומית לעיר קהיר. הפירמידה נבנתה תחת פיקודו של סנפרו, פרעה מצרים העתיקה במהלך המאה ה-26 לפנה"ס, מייסדה של השושלת הרביעית ומבין בוני הפירמידה הגדולות הראשונים. הפירמידה נקראה בשפה המצרית הקדומה נסוט חא-סנפרו "סנפרו נוצץ מהדרום". היא מתנשאת לגובה של 104.71 מטרים. הפירמידה הייתה המבנה הגבוה בעולם מ-2,600 לפנה"ס עד 2,590 לפנה"ס, אז נבנתה הפירמידה האדומה, המתנשאת לגובה של 105 מטרים. כללי במסגרת הפיתוח האדריכלי הביא סנפרו לפיתוח יוצא דופן בבניין הפירמידות במצרים. הוא היה הראשון לפתח את הפירמידות מעבר לצורת המדרגות (דוגמת הפירמידה של ג'וסר), וגם הפירמידה הנטויה נבנתה בצורה זו. תיאוריה אחת גורסת כי טקטיקה זאת אפשרה למצרים לבנות לגובה ולמנוע קריסה של הפירמידה. רוב הפירמידה עשויה מאבן גיר מלוטשת. לפירמידה יש שני מסדרונות כניסה נפרדים, שתי הכניסות מובילות למרכז הפירמידה אשר נמצאת מתחת לאדמה. גלריה ראו גם הפירמידות במצרים סנפרו השושלת הרביעית של מצרים קישורים חיצוניים The Southern Pyramid of Sneferu באתר Guardians Egypt הערות שוליים